
ORDONANTA DE URGENTA NR. 64
privind gestionarea financiara a instrumentelor structurale si utilizarea 
acestora pentru obiectivul convergenta 

 

 

   Avand in vedere necesitatea optimizarii fluxurilor financiare din cadrul programelor operationale finantate din instrumente structurale si asigurarea capacitatii de absorbtie a acestor fonduri, precum si prevederile Regulamentului (CE) nr. 1.083/2006 al Consiliului de stabilire a anumitor dispozitii generale privind Fondul European de Dezvoltare Regionala, Fondul Social European si Fondul de coeziune si de abrogare a Regulamentului (CE) nr. 1.260/1999, publicat in Jurnalul Oficial al Uniunii Europene seria L nr. 210 din 31 iulie 2006, cu modificarile si completarile ulterioare, se impune elaborarea in regim de urgenta a unor reglementari privind gestionarea financiara a instrumentelor structurale si utilizarea acestora pentru obiectivul convergenta.
   In temeiul art. 115 alin. (4) din Constitutia Romaniei, republicata,
 

   Guvernul Romaniei adopta prezenta ordonanta de urgenta. 
 

Capitolul I
Obiectul reglementat. 
 

   Definitii 
 

   Art. 1. - Prezenta ordonanta de urgenta stabileste cadrul financiar general pentru gestionarea asistentei financiare nerambursabile alocate Romaniei pentru obiectivul convergenta al politicii de coeziune a Uniunii Europene, precum si a prefinantarii si cofinantarii aferente acestei asistente, in vederea asigurarii unui management financiar eficient al fondurilor provenite din instrumente structurale. 
   Art. 2. - (1) Termenii program operational, Autoritate de management, organism intermediar, obiectiv convergenta, beneficiar, corectii financiare, dezangajare automata au intelesurile prevazute in Regulamentul (CE) nr. 1.083/2006 al Consiliului din 11 iulie 2006 de stabilire a anumitor dispozitii generale privind Fondul European de Dezvoltare Regionala, Fondul Social European si Fondul de coeziune si de abrogare a Regulamentului (CE) nr. 1.260/1999. 
  (2) Termenii neregula, creante bugetare rezultate din nereguli, autoritati cu competente in gestionarea fondurilor comunitare au intelesurile prevazute in Ordonanta Guvernului nr. 79/2003 privind controlul si recuperarea fondurilor comunitare, precum si a fondurilor de cofinantare aferente utilizate necorespunzator, aprobata cu modificari prin Legea nr. 529/2003, cu modificarile si completarile ulterioare. 
  (3) In sensul prezentei ordonante de urgenta, termenii si expresiile de mai jos au urmatoarea semnificatie:
 a)instrumente structurale - asistenta financiara nerambursabila primita de Romania, in calitate de stat membru al Uniunii Europene, prin intermediul Fondului european de dezvoltare regionala, Fondului social european si Fondului de coeziune;
 b)Autoritate de certificare si plata - structura organizatorica din cadrul Ministerului Finantelor Publice, responsabila de certificarea sumelor cuprinse in declaratiile de cheltuieli transmise la Comisia Europeana, primirea de la Comisia Europeana a fondurilor transferate Romaniei din instrumente structurale si transferul catre beneficiari/unitati de plata de pe langa autoritatile de management a fondurilor primite din instrumente structurale, precum si a celor alocate de la bugetul de stat, in cazul programelor operationale care utilizeaza mecanismul platii directe;
 c)Unitate de plata - structura din cadrul unui ordonator principal de credite, cu rol de autoritate de management, avand responsabilitatea managementului financiar al fondurilor aferente unui program operational care utilizeaza mecanismul platii indirecte, precum si responsabilitatea efectuarii platilor catre contractori in cadrul proiectelor de asistenta tehnica, dupa caz;
 d)prefinantare - sumele transferate din instrumente structurale catre beneficiari, altii decat cei prevazuti la art. 5 alin. (1)-(3), prin plata directa ori prin plata indirecta, in stadiul initial pentru sustinerea inceperii derularii proiectelor si/sau pe parcursul implementarii acestora, in conditiile prevazute in contractul/decizia/ordinul de finantare incheiat intre un beneficiar si Autoritatea de management/organismul intermediar responsabila/responsabil, in vederea asigurarii derularii corespunzatoare a proiectelor finantate in cadrul programelor operationale;
 e)cofinantare publica - orice contributie pentru finantarea cheltuielilor eligibile din sumele aprobate in bugetele prevazute la art. 1 alin. (2) lit. a)-g) din Legea nr. 500/2002 privind finantele publice, cu modificarile ulterioare, la art. 1 alin. (2) lit. a)-d) din Legea nr. 273/2006 privind finantele publice locale, cu modificarile si completarile ulterioare, inclusiv cofinantarea acordata de la bugetul de stat pentru alti beneficiari decat cei prevazuti la art. 5 alin. (1)-(3), precum si alte cheltuieli similare, in sensul art. 2 alin. 5 din Regulamentul (CE) nr. 1.083/2006;
 f)cofinantare privata - orice contributie a beneficiarului la finantarea cheltuielilor eligibile, alta decat cea prevazuta la lit. e), aferenta proiectelor finantate in cadrul programelor operationale;
 g)cheltuieli eligibile - cheltuielile efectuate de beneficiar, aferente proiectelor finantate in cadrul programelor operationale, care pot fi finantate atat din instrumente structurale, cat si din cofinantarea publica si/sau cofinantarea privata, conform reglementarilor legale comunitare si nationale in vigoare privind eligibilitatea cheltuielilor;
 h)contributia publica nationala totala - totalul fondurilor publice necesare implementarii programelor operationale, format din cofinantarea publica si fondurile aferente cheltuielilor publice, altele decat cele eligibile;
 i)plata directa - transferul direct din contul Autoritatii de certificare si plata in contul beneficiarului al sumelor reprezentand prefinantare si/sau rambursarea cheltuielilor eligibile, precum si restituirea de la bugetul de stat a sumelor pentru finantarea contravalorii taxei pe valoarea adaugata platite, aferenta cheltuielilor eligibile efectuate in cadrul proiectelor finantate din instrumente structurale;
 j)plata indirecta - transferul, prin intermediul Unitatii de plata, in contul beneficiarului, al sumelor reprezentand prefinantarea si/sau rambursarea cheltuielilor eligibile, precum si restituirea de la bugetul de stat a sumelor pentru finantarea contravalorii taxei pe valoarea adaugata platite, aferenta cheltuielilor eligibile efectuate in cadrul proiectelor finantate din instrumente structurale;
 k)valoarea totala a proiectului - totalul fondurilor aferente cheltuielilor necesare implementarii proiectului, la nivelul beneficiarului, format din contravaloarea contributiei din instrumente structurale, valoarea cofinantarii publice si/sau private, precum si din valoarea cheltuielilor publice si/sau private altele decat cele eligibile. 
 

Capitolul II
Managementul financiar al instrumentelor structurale 
 

   Art. 3. - Fondurile aferente instrumentelor structurale se aloca si se deruleaza in baza prevederilor regulamentelor comunitare, precum si a prevederilor Cadrului strategic national de referinta si ale programelor operationale, aprobate de Comisia Europeana, cu modificarile si completarile ulterioare. 
   Art. 4. - (1) Ministerul Finantelor Publice asigura coordonarea managementului financiar al instrumentelor structurale, precum si coordonarea managementului financiar al contributiei publice nationale totale. 
  (2) Prin derogare de la prevederile Legii nr. 500/2002, cu modificarile ulterioare, se autorizeaza Ministerul Finantelor Publice sa efectueze, pe parcursul intregului an, redistribuiri de credite bugetare intre ordonatorii principali de credite ai bugetului de stat, bugetului asigurarilor sociale de stat si ai bugetelor fondurilor speciale, in functie de stadiul implementarii proiectelor finantate din instrumente structurale la nivelul fiecarui ordonator de credite, precum si in functie de modificarile determinate de realocarile de fonduri din instrumente structurale intre programele operationale, efectuate in conformitate cu procedurile comunitare. 
  (3) Ministerul Finantelor Publice asigura gestionarea instrumentelor structurale prin conturi deschise la Banca Nationala a Romaniei si/sau Trezoreria Statului. 
  (4) Conturile aferente gestionarii instrumentelor structurale si a contributiei publice nationale totale se stabilesc prin ordin al ministrului finantelor publice. 
  (5) Sumele aferente derularii proiectelor finantate din instrumente structurale, existente in conturile beneficiarilor, nu sunt supuse executarii silite pe perioada de valabilitate a contractelor/deciziilor/ordinelor de finantare, cu exceptia creantelor bugetare rezultate din aplicarea prevederilor Ordonantei Guvernului nr. 79/2003, aprobata cu modificari prin Legea nr. 529/2003, cu modificarile si completarile ulterioare. 
 

Capitolul III
Contributia publica nationala totala 
 

   Art. 5. - (1) In bugetele beneficiarilor care sunt finantati integral din bugetul de stat, bugetul asigurarilor sociale de stat sau bugetele fondurilor speciale se cuprind integral sumele necesare finantarii valorii totale a proiectelor proprii, cu respectarea prevederilor art. 12. 
  (2) In bugetul Ministerului Transporturilor si Infrastructurii se cuprind integral, cu respectarea prevederilor art. 12 si a prevederilor legislatiei nationale si comunitare privind ajutorul de stat, sumele necesare finantarii valorii totale a proiectelor proprii, precum si sumele necesare finantarii valorii totale a proiectelor ai caror beneficiari sunt Compania Nationala de Autostrazi si Drumuri Nationale din Romania - S.A., Compania Nationala de Cai Ferate „C.F.R“ - S.A., Regia Autonoma „Administratia Fluviala a Dunarii de Jos“ Galati, Compania Nationala „Administratia Porturilor Maritime“ - S.A. Constanta, Compania Nationala „Administratia Porturilor Dunarii Maritime“ - S.A. Galati, Compania Nationala „Administratia Porturilor Dunarii Fluviale“ - S.A. Giurgiu, Compania Nationala „Administratia Canalelor Navigabile“ - S.A., Compania Nationala „Aeroportul International Henri Coanda - Bucuresti“ - S.A., Societatea Nationala „Aeroportul International Bucuresti Baneasa - Aurel Vlaicu“ - S.A., Societatea Nationala „Aeroportul International Mihail Kogalniceanu - Constanta“ - S.A., Societatea Nationala „Aeroportul International Timisoara - Traian Vuia“ - S.A. 
  (3) In bugetul Ministerului Mediului se cuprind integral, cu respectarea prevederilor art. 12, sumele necesare finantarii valorii totale a proiectelor proprii, precum si sumele necesare finantarii valorii totale a proiectelor al caror beneficiar este Administratia Nationala „Apele Romane“. 
  (4) In bugetele institutiilor publice finantate integral din venituri proprii si/sau finantate partial de la bugetul de stat, bugetul asigurarilor sociale de stat sau bugetele fondurilor speciale se cuprind sumele necesare implementarii proiectelor proprii finantate din instrumente structurale.
    Art. 6. - (1) In bugetele beneficiarilor care au calitatea de ordonatori de credite ai bugetului local se cuprind sumele necesare finantarii valorii totale a proiectelor proprii, precum si a proiectelor ai caror beneficiari sunt entitati finantate integral din bugetele acestora. 
  (2) In bugetele beneficiarilor care sunt entitati publice locale finantate integral din venituri proprii si/sau finantate partial de la bugetele locale se cuprind sumele necesare implementarii proiectelor proprii finantate din instrumente structurale. 
  (3) Pe parcursul executiei bugetare, pentru asigurarea resurselor de finantare prevazute la alin. (1), beneficiarii care au calitatea de ordonatori de credite ai bugetului local pot contracta finantari rambursabile sau pot utiliza disponibilitatile fondului de rulment, prin derogare de la prevederile art. 58 alin. (3) si art. 61 alin. (1) din Legea nr. 273/2006, cu modificarile si completarile ulterioare. 
   Art. 7. - (1) Dupa certificarea cheltuielilor de catre Autoritatea de certificare si plata, conform prevederilor legale comunitare si nationale, sumele din instrumente structurale cuvenite a fi rambursate beneficiarilor prevazuti la art. 5 alin. (1)-(3), conform contractelor/deciziilor/ordinelor de finantare, se vireaza de catre autoritatile de management/Autoritatea de certificare si plata in conturile de venituri ale bugetelor din care au fost finantate proiectele respective. 
  (2) Dupa autorizarea cheltuielilor de catre autoritatile de management, conform prevederilor legale comunitare si nationale, sumele cuvenite a fi rambursate beneficiarilor prevazuti la art. 6 alin. (1), conform contractelor/deciziilor/ ordinelor de finantare, se vireaza de catre autoritatile de management/Autoritatea de certificare si plata in conturile de venituri ale bugetelor locale din care au fost finantate proiectele respective. 
  (3) Dupa autorizarea cheltuielilor de catre autoritatile de management, conform prevederilor legale comunitare si nationale, sumele cuvenite a fi rambursate altor beneficiari decat cei prevazuti la art. 5 alin. (1)-(3) si art. 6 alin. (1), conform contractelor/deciziilor/ordinelor de finantare, se vireaza de catre autoritatile de management/Autoritatea de certificare si plata in conturile de disponibilitati prin care se gestioneaza bugetele de venituri si cheltuieli ale acestora.
    Art. 8. - In bugetele ordonatorilor principali de credite cu rol de Autoritate de management pentru programele operationale care utilizeaza mecanismul platii indirecte, cu exceptia Autoritatii de management pentru Programul operational „Asistenta tehnica“, se cuprind:
 a)sumele reprezentand cofinantarea publica asigurata de la bugetul de stat pentru proiectele finantate din instrumente structurale ai caror beneficiari sunt altii decat cei prevazuti la art. 5 alin. (1)-(3);
 b)sumele pentru finantarea contravalorii taxei pe valoarea adaugata platite, aferenta cheltuielilor eligibile efectuate in cadrul proiectelor finantate din instrumente structurale prin programele operationale care utilizeaza mecanismul platii indirecte, pentru categoriile de beneficiari prevazute la art. 15 alin. (1);
 c)sumele necesare platii creantelor bugetare ale bugetului Uniunii Europene si/sau bugetului de stat ca urmare a unor nereguli sau corectii financiare, in cadrul programului operational gestionat, inclusiv majorarile de intarziere ca urmare a imposibilitatii recuperarii ori, dupa caz, a nerecuperarii la timp de la beneficiari a acestora;
 d)sumele necesare finantarii cheltuielilor aferente transferului de fonduri din conturile proprii in conturile beneficiarilor;
 e)sumele necesare pentru finantarea diferentelor rezultate la inchiderea partiala/finala a programelor operationale care utilizeaza mecanismul platii indirecte, ca urmare a depasirii sumelor alocate in euro la nivel de program operational, din instrumente structurale si din cofinantare publica, prin incheierea contractelor/deciziilor/ordinelor de finantare, conform prevederilor art. 13;
 f)sumele necesare pentru acoperirea consecintelor financiare ale suspendarii platilor de catre Autoritatea de certificare si plata sau de catre Comisia Europeana, in conformitate cu prevederile regulamentelor comunitare;
 g)sumele necesare pentru acoperirea consecintelor financiare ale dezangajarii automate, in conformitate cu prevederile regulamentelor comunitare;
 h)sumele necesare reintregirii conturilor Autoritatii de certificare si plata, in cazul aplicarii prevederilor art. 82 alin. (2) din Regulamentul (CE) nr. 1.083/2006, la solicitarea Autoritatii de certificare si plata. 
   Art. 9. - In bugetul ordonatorului principal de credite cu rol de Autoritate de management pentru Programul operational „Asistenta tehnica“ se cuprind:
 a)sumele reprezentand cofinantarea publica asigurata de la bugetul de stat pentru proiectele finantate din instrumente structurale ai caror beneficiari sunt altii decat cei prevazuti la art. 5 alin. (1)-(3);
 b)sumele pentru finantarea contravalorii taxei pe valoarea adaugata platite, aferenta cheltuielilor eligibile efectuate in cadrul proiectelor finantate din instrumente structurale, pentru categoriile de beneficiari prevazute la art. 15 alin. (1); c)sumele necesare platii creantelor bugetare ale bugetului Uniunii Europene si/sau bugetului de stat ca urmare a unor nereguli sau corectii financiare, in cadrul programului operational gestionat, inclusiv majorarile de intarziere ca urmare a imposibilitatii recuperarii ori, dupa caz, a nerecuperarii la timp de la beneficiari a acestora;
 d)sumele necesare finantarii valorii totale a proiectelor propuse in cadrul Programului operational „Asistenta tehnica“, in cazul proiectelor in care Autoritatea pentru coordonarea instrumentelor structurale, structurile din cadrul acesteia sau Autoritatea de certificare si plata au calitatea de beneficiar;
 e)sumele necesare finantarii cheltuielilor aferente transferului de fonduri din conturile proprii in conturile beneficiarilor;
 f)sumele necesare pentru finantarea diferentelor rezultate la inchiderea partiala/finala a Programului operational „Asistenta tehnica“ ca urmare a depasirii sumelor alocate in euro la nivel de program operational, din instrumente structurale si cofinantare publica, prin incheierea contractelor/deciziilor/ ordinelor de finantare, conform prevederilor art. 13;
 g)sumele necesare pentru acoperirea consecintelor financiare ale suspendarii platilor de catre Autoritatea de certificare si plata sau de catre Comisia Europeana, in conformitate cu prevederile regulamentelor comunitare;
 h)sumele necesare pentru acoperirea consecintelor financiare ale dezangajarii automate, in conformitate cu prevederile regulamentelor comunitare;
 i)sumele necesare reintregirii conturilor Autoritatii de certificare si plata, in cazul aplicarii prevederilor art. 82 alin. 2 din Regulamentul (CE) nr. 1.083/2006, la solicitarea Autoritatii de certificare si plata. 
   Art. 10. - In bugetele ordonatorilor principali de credite cu rol de Autoritate de management pentru programele operationale care utilizeaza mecanismul platii directe se cuprind:
 a)sumele necesare platii creantelor bugetare ale bugetului Uniunii Europene si/sau bugetului de stat ca urmare a unor nereguli sau corectii financiare, in cadrul programului operational gestionat, inclusiv majorarile de intarziere ca urmare a imposibilitatii recuperarii ori, dupa caz, a nerecuperarii la timp de la beneficiari a acestora;
 b)sumele necesare reintregirii conturilor Autoritatii de certificare si plata, in cazul aplicarii prevederilor art. 82 alin. 2 din Regulamentul (CE) nr. 1.083/2006, la solicitarea Autoritatii de certificare si plata;
 c)sumele necesare pentru acoperirea consecintelor financiare ale suspendarii platilor de catre Autoritatea de certificare si plata sau de catre Comisia Europeana, in conformitate cu prevederile regulamentelor comunitare;
 d)sumele necesare pentru acoperirea consecintelor financiare ale dezangajarii automate, in conformitate cu prevederile regulamentelor comunitare. 
   Art. 11. - In bugetul Ministerului Finantelor Publice - Actiuni generale, la pozitia globala distincta denumita „Cofinantarea asistentei financiare nerambursabile postaderare de la Comunitatea Europeana“ se cuprind:
 a)sumele reprezentand cofinantare publica din bugetul de stat pentru programele operationale care utilizeaza mecanismul platii directe, in cazul proiectelor ai caror beneficiari sunt altii decat cei prevazuti la art. 5 alin. (1)-(3);
 b)sumele necesare asigurarii prefinantarii proiectelor ai caror beneficiari sunt altii decat cei prevazuti la art. 5 alin. (1)-(3), in cazul indisponibilitatii temporare a fondurilor din instrumente structurale;
 c)sumele necesare continuarii finantarii proiectelor in cadrul programelor operationale, in cazul indisponibilitatii temporare a fondurilor din instrumente structurale;
 d)sumele necesare finantarii cheltuielilor aferente transferului de fonduri din conturile Ministerului Finantelor Publice in conturile beneficiarilor/unitatilor de plata de pe langa autoritatile de management;
 e)sumele pentru finantarea contravalorii taxei pe valoarea adaugata platite, aferenta cheltuielilor eligibile efectuate in cadrul proiectelor finantate din instrumente structurale din programele operationale care utilizeaza mecanismul platii directe, pentru categoriile de beneficiari prevazute la art. 15 alin. (1);
 f)sumele necesare pentru finantarea diferentelor nefavorabile de curs valutar, aferente operatiunilor financiare efectuate de Autoritatea de certificare si plata;
 g)sumele necesare pentru finantarea diferentelor rezultate la inchiderea partiala/finala a programelor operationale care utilizeaza mecanismul platii directe, ca urmare a depasirii sumelor alocate in euro la nivel de program operational, din instrumente structurale si cofinantare publica, prin incheierea contractelor/deciziilor/ordinelor de finantare, conform prevederilor art. 13;
 h)sumele necesare pentru finantarea cheltuielilor declarate eligibile de Autoritatea de certificare si plata si care nu sunt considerate eligibile de Comisia Europeana, altele decat cele prevazute la art. 8 lit. c), art. 9 lit. c) si art. 10 lit. a). 
   Art. 12. - (1) Propunerile de credite de angajament si de credite bugetare necesare asigurarii sumelor prevazute la art. 8 lit. a) si b), art. 9 lit. a) si b) si art. 11 lit. a) si e) se stabilesc de ordonatorii principali de credite cu rol de Autoritate de management pe baza valorii proiectelor aprobate si/sau a estimarii valorii proiectelor ce urmeaza a fi finantate in cadrul programelor operationale, aferente altor beneficiari decat cei prevazuti la art. 5 alin. (1)-(3). 
  (2) Propunerile de credite de angajament si de credite bugetare pentru asigurarea sumelor necesare implementarii corespunzatoare a proiectelor proprii pentru beneficiarii prevazuti la art. 5 alin. (1)-(3) se stabilesc de catre acestia pe baza fiselor de fundamentare ale proiectelor propuse la finantare/finantate in cadrul programelor operationale, avizate de principiu de catre autoritatile de management, inclusiv in functie de cheltuielile estimate pentru anul respectiv, in cazul proiectelor aflate in implementare conform contractelor/ deciziilor/ordinelor de finantare. 
  (3) Avizul de principiu al Autoritatii de management se acorda pe baza informatiilor din fisa de fundamentare a proiectului propus la finantare si se refera la eligibilitatea activitatilor din cadrul proiectului, fara a reprezenta un angajament al acesteia de a accepta la finantare proiectul respectiv. 
  (4) Propunerile de credite de angajament si propunerile de credite bugetare prevazute la alin. (1) si (2) se includ anual la titlul din clasificatia bugetara referitor la proiecte cu finantare din fonduri externe nerambursabile postaderare. 
  (5) Fondurile cuprinse in bugetele ordonatorilor de credite, conform prevederilor alin. (4), sunt exclusiv destinate proiectelor finantate din instrumente structurale si nu pot fi utilizate pentru finantarea altor naturi de cheltuieli prin redistribuire cu ocazia rectificarilor bugetare si/sau prin virari de credite ori prin cedarea la Fondul de rezerva bugetara la dispozitia Guvernului prevazut in bugetul de stat. 
  (6) Din fondurile prevazute la alin. (4) se pot efectua cheltuieli curente si de capital pentru derularea corespunzatoare a proiectelor finantate din instrumente structurale. 
  (7) Se autorizeaza ordonatorii de credite prevazuti la art. 5 alin. (1)-(3) sa efectueze pe parcursul exercitiului bugetar, fara a depasi insa data de 31 octombrie, redistribuiri de fonduri intre proiectele finantate/propuse la finantare in cadrul titlului din clasificatia bugetara referitor la proiecte cu finantare din fonduri externe nerambursabile postaderare, precum si virari de credite de la alte titluri ori capitole de cheltuieli, astfel incat sa se asigure implementarea corespunzatoare a acestor proiecte si/sau sa se asigure finantarea unor proiecte noi. Aceste modificari vor fi comunicate lunar Ministerului Finantelor Publice. 
   Art. 13. - (1) Autoritatile de management sunt autorizate sa incheie contracte/decizii/ordine de finantare a caror valoare poate determina depasirea sumelor alocate in euro la nivel de axa prioritara, din instrumente structurale si cofinantare publica. 
  (2) Limitele admise pentru depasirea sumelor alocate in euro din instrumente structurale se stabilesc in normele metodologice de aplicare a prezentei ordonante de urgenta. 
   Art. 14. - (1) Sumele prevazute la art. 11 lit. b) si c) se transfera la beneficiar prin plata directa sau plata indirecta. 
  (2) Sumele prevazute la art. 11 lit. b) si c), utilizate temporar din bugetul de stat, se regularizeaza de Autoritatea de certificare si plata din instrumente structurale la momentul primirii acestora de la Comisia Europeana sau cu sumele recuperate de la beneficiari, in cazul platilor directe, ori de la Autoritatea de management, in cazul platilor indirecte, si se vireaza la bugetul de stat. 
  (3) Din sumele prevazute la art. 8 lit. h), art. 9 lit. i) si art. 10 lit. b), Autoritatea de management reintregeste conturile Autoritatii de certificare si plata cu echivalentul sumelor returnate Comisiei Europene in cazul aplicarii prevederilor art. 82 alin. 2 din Regulamentul (CE) nr. 1.083/2006 si, dupa efectuarea de catre Comisia Europeana a platii finale in cadrul programului operational, recupereaza aceste sume de la Autoritatea de certificare si plata si le vireaza in conturile de venituri ale bugetului de stat. 
   Art. 15. - (1) Sumele prevazute la art. 8 lit. b), art. 9 lit. b) si art. 11 lit. e) se acorda, prin plata directa, respectiv plata indirecta, urmatorilor beneficiari:
 a)institutii publice finantate integral din venituri proprii si/sau finantate partial de la bugetul de stat, bugetul asigurarilor sociale de stat ori bugetele fondurilor speciale;
 b)autoritati ale administratiei publice locale sau entitati publice finantate integral din bugetele acestora;
 c)entitati publice locale finantate integral din venituri proprii si/sau finantate partial de la bugetele locale;
 d)organisme neguvernamentale nonprofit, de utilitate publica, cu personalitate juridica, care functioneaza in domeniul dezvoltarii regionale; e)organisme neguvernamentale nonprofit, cu personalitate juridica, pentru activitatea desfasurata fara scop patrimonial;
 f)unitati de cult si structuri ale cultelor apartinand cultelor religioase recunoscute in Romania, conform Legii nr. 489/2006 privind libertatea religioasa si regimul general al cultelor;
 g)societati comerciale care au calitatea de furnizori de formare profesionala, care desfasoara numai activitati scutite de taxa pe valoare adaugata, fara drept de deducere, conform prevederilor art. 141 alin. (1) lit. f) din Legea nr. 571/2003 privind Codul fiscal, cu modificarile si completarile ulterioare;
 h)operatori regionali de apa, definiti in baza art. 2 lit. g1) din Legea serviciilor comunitare de utilitati publice nr. 51/2006, cu modificarile si completarile ulterioare. 
  (2) In cazul proiectelor care intra sub incidenta ajutorului de stat/de minimis, sumele prevazute la art. 8 lit. b), art. 9 lit. b) si art. 11 lit. e) se acorda beneficiarilor mentionati la alin. (1), numai cu conditia nedepasirii intensitatii maxime admise a ajutorului de stat/de minimis. 
  (3) Beneficiarii prevazuti la alin. (1) care, potrivit prevederilor Legii nr. 571/2003, cu modificarile si completarile ulterioare, isi exercita dreptul de deducere a taxei pe valoarea adaugata aferente cheltuielilor eligibile efectuate in cadrul proiectelor finantate din instrumente structurale in cadrul programelor operationale au obligatia sa restituie la bugetul de stat sumele reprezentand taxa pe valoarea adaugata dedusa, a carei contravaloare a fost platita beneficiarilor potrivit prezentei ordonante de urgenta, in conditiile stabilite prin normele metodologice. 
   Art. 16. - (1) Disponibilitatile din fondurile aferente instrumentelor structurale si fondurilor publice destinate finantarii/cofinantarii/prefinantarii, ramase la sfarsitul anului bugetar in conturile Autoritatii de certificare si plata, unitatilor de plata, precum si ale beneficiarilor de proiecte aprobate spre finantare in cadrul unui program operational, se reporteaza in anul urmator cu aceeasi destinatie. 
  (2) Disponibilitatile din fondurile de la bugetul de stat, aflate in conturile Autoritatii de certificare si plata, destinate finantarii proiectelor aferente programelor de preaderare, in cazul indisponibilitatilor temporare, se realoca prefinantarii/continuarii finantarii proiectelor in cadrul programelor operationale, in cazul indisponibilitatii temporare a fondurilor din instrumentele structurale, dupa incheierea programelor de preaderare. 
 

Capitolul IV
Prefinantarea 
 

   Art. 17. - (1) Sumele acordate ca prefinantare in cadrul proiectelor finantate din instrumente structurale se deduc prin aplicarea unui procent la valoarea cererilor de rambursare transmise de beneficiari, conform prevederilor contractelor/ deciziilor/ordinelor de finantare. 
  (2) Beneficiarii pot avansa din prefinantare sume partenerilor si contractorilor, dupa caz, in limita si in conditiile stabilite de Autoritatea de management prin contractele/deciziile/ordinele de finantare. 
  (3) Prefinantarea acordata se restituie de catre beneficiar Autoritatii de management/Autoritatii de certificare si plata, daca nicio cerere de rambursare nu a fost depusa de acesta in termenul stabilit conform prevederilor contractelor/deciziilor/ ordinelor de finantare. 
  (4) Sumele recuperate potrivit prevederilor alin. (3) din prefinantarea acordata, provenind din instrumente structurale, se utilizeaza pentru continuarea finantarii programului operational. 
  (5) Prefinantarea acordata beneficiarilor prevazuti la art. 6 alin. (1), ramasa neutilizata la finele exercitiului bugetar, se reflecta in excedentul bugetului local si, respectiv, in fondul de rulment si va fi utilizata in anul urmator cu aceeasi destinatie, prin derogare de la prevederile art. 58 alin. (3) din Legea nr. 273/2006, cu modificarile si completarile ulterioare. 
 

Capitolul V
Angajarea, lichidarea si ordonantarea cheltuielilor efectuate la nivelul 
programelor operationale 
 

   Art. 18. - (1) Proiectele implementate in cadrul programelor operationale finantate din instrumente structurale sunt considerate actiuni multianuale. 
  (2) Angajamentele legale, inclusiv contractele de achizitii publice, aferente proiectelor implementate in cadrul programelor operationale finantate din instrumente structurale pot fi anuale sau multianuale. 
  (3) Creditele de angajament si creditele bugetare necesare implementarii fiecarui program operational se stabilesc avand in vedere decizia Comisiei Europene de adoptare a acestuia si se reflecta in anexa la bugetul ordonatorului principal de credite cu rol de autoritate de management pentru respectivul program. 
  (4) In cazul programelor operationale care utilizeaza mecanismul platii directe, ordonatorii principali de credite cu rol de autoritate de management efectueaza la nivel de program angajarea cheltuielilor in baza creditelor prevazute la alin. (3), precum si lichidarea acestora, Autoritatea de certificare si plata urmand sa efectueze ordonantarea si plata. 
  (5) In cazul programelor operationale care utilizeaza mecanismul platii indirecte, ordonatorii principali de credite cu rol de autoritate de management efectueaza la nivel de program angajarea cheltuielilor in baza creditelor prevazute la alin. (3), precum si lichidarea, ordonantarea si plata acestora. 
  (6) In cazul programelor operationale care utilizeaza mecanismul platii indirecte, autoritatile de management au responsabilitatea efectuarii reconcilierii contabile intre conturile contabile proprii si cele ale beneficiarilor pentru operatiunile gestionate in cadrul programelor operationale. 
  (7) In cazul programelor operationale care utilizeaza mecanismul platii directe, autoritatile de management au responsabilitatea efectuarii reconcilierii contabile intre conturile Autoritatii de certificare si plata si cele ale beneficiarilor, pe baza documentelor transmise de Autoritatea de certificare si plata, pentru operatiunile gestionate in cadrul programelor respective. 
   Art. 19. - (1) Ordonatorii principali de credite cu rol de autoritate de management pot delega angajarea si/sau lichidarea cheltuielilor efectuate la nivelul programelor operationale ordonatorilor de credite cu rol de organism intermediar, in limita competentelor reglementate prin ordin comun al conducatorilor celor doua institutii implicate si/sau pe baza acordului de delegare de atributii incheiat intre Autoritatea de management si organismul intermediar, in conformitate cu prevederile regulamentelor comunitare. Ordonatorul principal de credite cu rol de Autoritate de management nu este exonerat de raspundere prin actul de delegare. 
  (2) Prin derogare de la prevederile Legii nr. 500/2002, cu modificarile ulterioare, ordonatorul de credite cu rol de organism intermediar poate angaja cheltuieli in baza creditelor de angajament prevazute la art. 18 alin. (3), cu avizul Autoritatii de management, si poate efectua unele operatiuni specifice fazei de lichidare a acestor cheltuieli. 
  (3) Ministerul Dezvoltarii Regionale si Locuintei, in calitate de autoritate de management pentru Programul operational regional, poate delega agentiilor pentru dezvoltare regionala, in calitatea acestora de organisme intermediare, angajarea si/sau lichidarea cheltuielilor aferente proiectelor finantate in cadrul programului, in baza acordului de delegare de atributii incheiat cu fiecare dintre acestea, in conformitate cu prevederile reglementarilor comunitare. Ministerul Dezvoltarii Regionale si Locuintei nu este exonerat de raspundere prin actul de delegare. 
 

Capitolul VI
Pastrarea documentelor, control, audit, nereguli
  
   Art. 20. - (1) Controlul financiar preventiv si auditul intern al fondurilor derulate la nivelul programelor operationale se exercita la nivelul Autoritatii de management/organismului intermediar si Autoritatii de certificare si plata, in conformitate cu legislatia in vigoare si cu normele metodologice de aplicare a prezentei ordonante de urgenta. 
  (2) Prin derogare de la prevederile Ordonantei Guvernului nr. 119/1999 privind controlul intern si controlul financiar preventiv, republicata, cu modificarile ulterioare, controlul financiar preventiv delegat nu se exercita asupra proiectelor de operatiuni initiate la nivelul Autoritatii de management/ organismului intermediar/Autoritatii de certificare si plata in vederea gestionarii financiare a programelor operationale finantate din instrumente structurale, cu exceptia proiectelor de operatiuni privind proiectele pentru care Autoritatea de management/organismul intermediar/Autoritatea de certificare si plata are calitatea de beneficiar. 
   Art. 21. - (1) Beneficiarul unui proiect finantat din instrumente structurale are obligatia indosarierii si pastrarii in bune conditii a tuturor documentelor aferente proiectului, conform prevederilor Regulamentului (CE) nr. 1.083/2006. 
  (2) Beneficiarul are obligatia de a asigura accesul neingradit al autoritatilor nationale cu atributii de verificare, control si audit, al serviciilor Comisiei Europene, al Curtii Europene de Conturi, al reprezentantilor serviciului specializat al Comisiei Europene - Oficiul European pentru Lupta Antifrauda - OLAF, precum si al reprezentantilor Departamentului pentru Lupta Antifrauda - DLAF, in limitele competentelor care le revin, in cazul in care acestia efectueaza verificari/controale/audit la fata locului si solicita declaratii, documente, informatii. 
  (3) In cazul nerespectarii prevederilor alin. (1) si (2), beneficiarul este obligat sa restituie intreaga suma primita, aferenta proiectului, reprezentand asistenta financiara nerambursabila din instrumente structurale, cofinantarea si finantarea contravalorii taxei pe valoarea adaugata platite din fonduri de la bugetul de stat, dupa caz, inclusiv dobanzile/penalizarile aferente. 
   Art. 22. - (1) Autoritatea de management este responsabila de recuperarea creantelor bugetare rezultate din nereguli in cadrul proiectelor finantate din instrumente structurale, conform prevederilor Ordonantei Guvernului nr. 79/2003, aprobata cu modificari prin Legea nr. 529/2003, cu modificarile si completarile ulterioare. 
  (2) Autoritatea de certificare si plata recupereaza de la autoritatile cu competente in gestionarea fondurilor comunitare sumele pe care Comisia Europeana le-a diminuat din platile din instrumente structurale efectuate catre Autoritatea de certificare si plata, ca urmare a compensarii acestora cu sumele necesare platii creantelor bugetare ale bugetului Uniunii Europene de catre autoritatile romane. 
  (3) Autoritatea de certificare si plata recupereaza de la ordonatorul de credite cu rol de autoritate de management, pana cel tarziu la data inchiderii programului operational, orice sume din instrumentele structurale si din categoriile prevazute la art. 11 lit. a), b), c) si e), platite beneficiarilor in cazul programelor operationale care utilizeaza mecanismul platii directe, precum si din categoriile prevazute la art. 11 lit. b) si c), transferate unitatilor de plata in cazul programelor operationale care utilizeaza mecanismul platii indirecte si care, ulterior platilor efectuate catre beneficiari, nu au fost incluse sau au fost deduse de Autoritatea de management/Autoritatea de certificare si plata in/din cheltuielile eligibile declarate Comisiei Europene ca urmare a sesizarii unor nereguli si nu au fost recuperate de la beneficiari. 
 

Capitolul VII
Proiecte implementate in parteneriat
  
   Art. 23. - Proiectele finantate din instrumente structurale in cadrul programelor operationale pentru obiectivul convergenta pot avea ca beneficiari parteneriate compuse din doua sau mai multe entitati cu personalitate juridica, inregistrate in Romania si/sau in statele membre ale Uniunii Europene, cu conditia desemnarii ca lider al parteneriatului a unei entitati inregistrate fiscal in Romania, exceptie facand proiectele pentru care beneficiar este o grupare europeana de cooperare teritoriala. 
   Art. 24. - Pentru implementarea proiectelor prevazute la art. 23, autoritatile sau institutiile finantate din fonduri publice pot stabili parteneriate cu entitati din sectorul privat, numai prin aplicarea unei proceduri transparente si nediscriminatorii privind alegerea partenerilor din sectorul privat. 
   Art. 25. - Aspectele legale, financiare si de alta natura privind proiectele implementate in parteneriat, finantate in cadrul programelor operationale pentru obiectivul convergenta, vor fi reglementate prin normele metodologice de aplicare a prezentei ordonante de urgenta. 
 

Capitolul VIII
Dispozitii finale 
 

  
   Art. 26. - In termen de 10 de zile de la data intrarii in vigoare a prezentei ordonante de urgenta, prin ordin al ministrului finantelor publice, se aproba normele metodologice de aplicare. 
   Art. 27. - Sumele neutilizate pana la data de 31 decembrie 2008, ramase in conturile de disponibilitati ale beneficiarilor care au in implementare proiecte finantate din instrumente structurale, se utilizeaza in continuare din conturile respective in scopul pentru care au fost acordate, pana la lichidarea lor. 
   Art. 28. - (1) La data intrarii in vigoare a prezentei ordonante de urgenta se abroga Ordonanta Guvernului nr. 29/2007 privind modul de alocare a instrumentelor structurale, a prefinantarii si a cofinantarii alocate de la bugetul de stat, inclusiv din Fondul national de dezvoltare, in bugetul institutiilor implicate in gestionarea instrumentelor structurale si utilizarea acestora pentru obiectivul convergenta, publicata in Monitorul Oficial al Romaniei, Partea I, nr. 86 din 2 februarie 2007, aprobata cu modificari si completari prin Legea nr. 249/2007, cu modificarile si completarile ulterioare. 
  (2) De la data intrarii in vigoare a prezentei ordonante de urgenta, dispozitiile contrare acesteia, cuprinse in Legea bugetului de stat nr. 18/2009, cu modificarile si completarile ulterioare, nu sunt aplicabile proiectelor/propunerilor de proiecte finantate din instrumente structurale.

